मॉरिसन ने इंटरव्यू के दौरान कहा कि WWE ने जो एक्सपेरीमेंट जॉन सीना के साथ किया, उसका खामियाज़ा रोमन रेंस को उठाना पड़ा रहा है।"मुझे लगता है कि रोमन रेंस 'जॉन सीना सिंड्रोम' के शिकार हुए हैं। मेरा मतलब है कि जॉन सीना को WWE को बहुत ही ज्यादा और लंबे समय तक पुश किया था, जिसकी वजह से लोगों को लगने लगा कि सीना इसके हकदार नहीं हैं। लेकिन अब वो रैसलिंग इतिहास के महान रैसलरों में से एक बन गए हैं। रोमन रेंस के साथ भी ऐसा ही हो रहा है। शुरुआत में रोमन रेंस को बहुत ज्यादा पुश किया गया था। लेकिन पिछले काफी समय से उनमें जबरदस्त सुधार आया है और उनका रिंग में काम भी लाजवाब रहा है। रोमन रेंस को लॉकर रूम में भी काफी पसंद किया जाता है। रोमन रेंस को 5 साल पहले बू करना ठीक था, लेकिन अब उनके साथ ऐसा नहीं किया जाना चाहिए। इस तरह के हालात को डील करना बड़ा ही मुश्किल काम है।"